Muzium Franz Kafka

Muzium Franz Kafka Museum (Czech: Muzeum Franze Kafky) id Prague nopo nga numaan dedikasi montok di monunuat i Franz Kafka. Muzium nopo diti nga popokito piipiro buuk edisi koiso karya di Kafka.

 Sajara 
Kopokitanan i baino hilo id Muzium Franz Kafka pinokito di kumoinsan nogi hilo Barcelona ontok toun 1999 id iso kopokitnanan tolu boogian i moninganai piromutan monunuat ngaawi di ointutunan montok kakadayan diolo. Kopokitanan Kafka dii noonuan uhu "The City of K.: Franz Kafka in Prague" om duo kawagu kopokitnan suai popokito di James Joyce om Dublin om nogi Fernando Pessoa om Lisbon. Pinoundaliu o kopokitanan Franz Kafka hilo Muzium Yahudi id New York ontok toun 2002 pogulu tinuridong miampai pointatap id bangunan Herget Brickworks hilo watas Malá Strana id Prague, i noukaban ontok timpu talasu di toun 2005.

 Kopokitanan 

Kopokitanan nopo diti nga popokito kodolinan manuskrip, om nogi gambal om dokumen sosondii, nga aiso i poinsandad. Popohompit nogi ii suat di Kafka om monunuat Milena Jesenská. Soboogian nopo teks kotolinahasan nga apangkal do basaon tu pinoiliu id rinantai lutsinar miampai latar kopokitanan i kiwotik miagal dii pimato. Oinsanan nopo do teks nga id suang Boros Inggilis, om soboogian- loolobi petikan- pinotounda id suang boros Czech om Jerman. Mantad dii, minopoimbulai ii pomusarahan do muzium nopo diti nga montok tutumombului mantad labus om okon ko mogigion Republik Czech. Kiwaa duo kopokitanan potindohoi: iso nopo nga moninganai rahung kakadayan Prague kumaa karya Kafka, om ii nopo tiso nga manahak tarad kumaa laang di Kafka monginruai Prague id suang ponuatan dau.

Muzium nopo diti nga kiwaa elemen reka bontuk di suai-suai, i naanu mantad pomusarahan labus andang di Franz Kafka. Liwang nopo id suang nga otuong om poinggonop miampai elemen poimbida miagal do tukad yanaru i binabang do babang aragang om tuni di misteri. Id labus nopo muzium dii nga kiwaa iso arca kingaran Piss, ii no iso sosobputon waig gangsa i popokito duo kusai sumobu doid iso botung kibontuk Republik Czech. Winonsoi arca diti di pengukir Czech, David Černý ontok toun 2004.
kiri|thumb|Arca Cerný id labus Muzium Franz Kafka 

 Sukuon 

 Noputan labus 
 Official website (available in Czech, English and German)
 Kafka Museum – Lonely Planet
 Kafka Museum – Official Prague tourist website